PROLEGOMENA. 
VII 
di* dimidia pars omnium specierum hucusque collectarum inter parallelos triginta trium et tri¬ 
ginta quinque graduum inventae sunt. 
Quum in nulla alia peregrinatione per terras continentes , Botanices causa suscepta, tam vastus 
tractus plagae aequinoctialis perlustratus sit, quam quem Bonplandio et mihi scrutari contigit, ex 
plantarum copia a nobis inventa conjecturam inire poteris de summa specierum , quae in Novo 
Orbe inter tropicos nascuntur. Phanerogamarum aequinoctialium , quas America sibi vindicat, nu¬ 
merus a Willdenowio recensitus, complet dumtaxat ter mille ducentas species. Si his addas multitudinem 
plantarum a Buizio et Pavonio in Flora Peruviana et Chilensi vulgatarum et in elegantissimo Enchi¬ 
ridio Personii receptarum , numerus specierum vel quarta vel tertia parte augebitur : adeo ut 
quae jam publici juris factae sunt, adsummum quatuor millia quingentas efficiant. Supersunt praeterea 
herbaria nostra quae fere ter mille plantas novas exhibent ; Buizii et Pavonii collectiones ineditae ; 
thesaurus plantarum Novogranatensium a celeb. Mutisio lectarum et in urbe Sanctae Fidei Bogo- 
tensium asservatarum ; species Mexicanae a Sesseo , Mozino et Cervantesio in Hispaniam missae ; deni¬ 
que quaecunque in expeditione summi navarchi, Alexandri Malaspinae, a Ludovico Nee in littore 
Peruviano , in provincia Quitensi , in isthmo Panamensi et in regno Mexicano lecta, nec a Cavanillesio 
vulgata sunt. Quibus rite perpensis, deductis plantis quas variis herbariis peregrinatorum communes 
esse suspicamur, nemo inficias ibit, jam hodie botanicorum studio atque solertia plus tredecim 
millia plantarum phanerogamarum aequinoctialium ex America in Europam allata esse. In liac summa 
nullam mentionem fecimus collectionum popularis mei, Thaddsei Hcenke , qui quondam Malaspinae 
socius in longa expeditione ad Arne rica: occidentalis littora et Insulas Philippinas , nunc feracissi¬ 
mam provinciam Cochabambae incolit, ubi inter Santa Cruz de la Sierra et Oruro Andium montes 
multijugis herbis medicinalibus 1 2 scatent. 
Josephus Coelestinus Mutis , qui per quadraginta annos Regni Novogratanensis celsam planitiem 
perlustravit et cui inclytus Botanices reformator Upsaliensis , inter peregrinatores rei herbariae 
American* studiosos palmam tribuit, mensibus Julii, Augusti et Septembris anni 1801 , singulari 
amoenitate atqueliberalitatenos hospitio recepit et quoscunque cumulaverat rerum naturalium the¬ 
sauros officiosissime nobis patefecit. Figurae Mutisian*, fere nil pr*ter novas species phanerogamas 
exhibentes, numero duorum millium ducentorum continentur. Qu* copia summam fcecunditatem ha¬ 
rum regionum demonstrat, quandoquidem Mutisius, cum discipulis suis , non nisi campos Bogotenses, 
Mariquitenses et Pamplunenses perscrutatus, ultra urbem Ibagu*, in Quinduensium et Ervensium 
Andes ° penetrare haud potuerit. Tanta autem, in hoc tractu, est plantarum diversitas , ut in ipsa 
planitie montana Bogotensi, tot annis perlustrata, inter urbem Sanet* Fidei et nobilem Tequendam* 
cataractam , Bonplandio nova quoque genera invenire contigerit 3 . Expeditio botanica Mexicana, ut nobis 
retulit amicissimus Cervantesius, Botanices Professor in Universitate C*sarea Tenochtitlensi , 
quinquies mille plantis scientiam nostram auxit, per decursum decem annorum collectis , magna ex 
parte novis et ab inclyto pictore Mexicano Echaveria delineatis. 
Quum igitur, summa Hispanorum industria et qualicunque nostra sedulitate , res herbaria 
Americana, his ultimis temporibus adeo amplificata sit , quaerere possit aliquis , utrum tredecim millia 
plantarum , qu* ex zona torrida Novi Orbis in Europam jam pervenerint , tertiam , quartam 
vel quintam partem totius Flor* *quinoctialis conficiant ? Neque ego de hac re pronuntiare audeo: 
multo vero majorem esse copiam plantarum , quam vulgo perhibent, inde patebit, si reputaveris ; 
1 Cin chori arum saluberrima species sylvas implent qua in recta longitudine per spatium centum leucarum porriguntur, 
regione temperata et montuosa provinciarum Huanuco , Carabaya, Apolobamba et Yuracarees, inter parallelos 18-20 
graduum latitudinis australis. Inter herbas medicinales ab incolis montium Cochabambae et Chiquitarum celebratas hic 
commemorare sufficit : Catacatam (Valeriana; spec.) radice ad roborandum stomachum aptam et Tamtanin , Gentianae spe¬ 
ciem , foliis oblongis trinerviis glabris, floribus magnis luteis, quae rupes obtegit propter nivis perpetuae limitem cujusque 
radix eandem vim habet fuganda; febris , ac cortex peruvianus. 
2 Paramus de Quindiu y de Erae. 
' 3 Planlac aequinoctiales , T. I, p. 4.1. 
